Димитър Стефанов
Песен за буквите

chitanka.info

Какъв далечен път ви води

от братя Кирил и Методий

до пролетната майска шир,

до думичката „мама“,

до думичката „мир“!

Звучете в мили имена,

буквички добри,

една по една,

две по две,

три по три:

а, бе, ве…

И на Луната да замина —

и там ще пиша с вас „родина“.

На най-високата звезда

ще пиша с вас „другарю“;

ще пиша „свобода“!

Звучете в мили имена,

буквички добри,

една по една,

две по две,

три по три:

а, бе, ве…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.